Document ID: 32015D0567

KOMISJONI RAKENDUSOTSUS (EL) 2015/567,
7. aprill 2015,
millega muudetakse otsuse 2003/467/EÜ I lisa seoses Leedu kuulutamisega veisekarjade osas ametlikult tuberkuloosivabaks liikmesriigiks
(teatavaks tehtud numbri C(2015) 2161 all)
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, (1) eriti selle A lisa I osa punkti 4,
ning arvestades järgmist:
(1)
Direktiivi 64/432/EMÜ kohaldatakse veistega kauplemise suhtes liidus. Selles on sätestatud tingimused, mille täitmisel võib liikmesriigi kuulutada veisekarjade osas ametlikult tuberkuloosivabaks.
(2)
Komisjoni otsuse 2003/467/EÜ (2) I lisa 1. peatükis on loetletud liikmesriigid, mis on kuulutatud veisekarjade osas ametlikult tuberkuloosivabaks.
(3)
Leedu on esitanud komisjonile dokumendid, milles tõendatakse, et kogu riigi territoorium vastab veisekarjade osas direktiivis 64/432/EMÜ sätestatud tingimustele ametlikult tuberkuloosivaba staatuse saamiseks. Seega tuleks Leedu kuulutada veisekarjade osas ametlikult tuberkuloosivabaks liikmesriigiks.
(4)
Otsuse 2003/467/EÜ I lisa 1. peatükis sätestatud loetelu tuleks muuta ja lisada sinna Leedu.
(5)
Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2003/467/EÜ I lisa muudetakse vastavalt käesoleva otsuse lisale.
Artikkel 2
Käesolev otsus on adresseeritud liikmesriikidele.
Brüssel, 7. aprill 2015

Labels: 18
6